wickkiey/tamil-wikipedia-chunked huggingface dataset:
# ஆழ் சிரைக் குழலியக்குருதியுறைமை

## தடுத்தல்

இயல்பான நிலையில் குருதிச் சுற்றோட்டம் நிகழ்வதற்கு இதயம் காரணமாகின்றது. நாடிகள் மூலம் குருதி செலுத்தப்பட இதயத்தின் சுருங்குதல் உதவுகின்றது. அதேவேளை, கால் போன்ற கீழ்ப்பகுதிகளில் இருந்து குருதி மீண்டும் இதயத்துக்குச் செலுத்தப்பட உடலின் தசைகளும் அவற்றின் அசைவுகளும் ஒரு முக்கிய பங்கை வகிக்கின்றது. நீண்ட நேரம் ஓரிடத்தில் அசையாது இருக்கையில் தசைகள் இயக்கமற்று இருப்பதால் குருதி மீண்டும் இதயத்துக்குப் போகாமல் தேங்கத் தொடங்குகின்றது. குருதி ஒரு குறிப்பிட்ட இடத்தில் ஓட்டம் அற்று தேங்குவதால் குருதியுறை காரணிகள் தூண்டப்பட்டு குருதி உறைந்து கட்டியாகின்றது.
நடைப்பயிற்சி, கெண்டைக்கால் தசைகளுக்குப் பயிற்சி என்பன குருதி காற்சிரைகளில் தேங்கிக் கிடப்பதைத் தடுக்கின்றது. அசைய முடியா நிலையில் இருக்கும் நபருக்கு அழுத்தும் பாதவுறைகள் உதவுகின்றன. விமானப் பயணம் மேற்கொள்வோர் அடிக்கடி தமது கால்களை அசைத்துக் கொள்வதன மூலம் ஆழ் சிரைக் குழலியக்குருதியுறைமையைத் தடுக்கமுடியும்.
# ஆழ் சிரைக் குழலியக்குருதியுறைமை

## சிகிச்சை

குருதியுறை எதிர்ப்பிகள், அழுத்தும் பாதவுறைகள், உறைகுருதிச் சிதைவு
# டேவிட் குடால்

**டேவிட் வில்லியம் குடால்** ( David William Goodall 4 எப்பிரல் 1914 – 10 மே 2018 ) என்பவர் பிரித்தானியாவில் பிறந்த ஆத்திரேலிய வாழ் உயிரியல் அறிவியலாளர் ஆவார். சுற்றுப்புறவியலின் புள்ளி விவரங்கள் மற்றும் மரம் செடி கொடி பற்றிய ஆய்வு செய்தவர்.
# டேவிட் குடால்

## பிறப்பு, படிப்பு, பணிகள்

டேவிட் குடால் இலண்டன் பல்கலைக்கழகத்தில் பயின்று அறிவியலில் பட்டம் பெற்றார். தக்காளிச் செடி பற்றிய ஆய்வுகள் செய்து முனைவர் பட்டம் பெற்றார். இக்கால கட்டத்தில் அவரால் இரண்டாம் போரில் கலந்து கொள்ள முடியவில்லை.
1948 இல் ஆத்திரேலியாவுக்குச் சென்று குடியேறினார். மெல்போர்ன் பல்கலைக்கழகத்தில் பேராசியராகப் பணி செய்தார். 1952 முதல் 1954 வரை கோல்ட் கோஸ்த் பல்கலைக்கழகத்தில் பயிரியல் துறை ஆசிரியராகப் பணி புரிந்தார். 1953 இல் மெல்போர்ன் பல்கலைக் கழகத்தில் அறிவியல் முனைவர் பட்டம் பெற்றார்.
# டேவிட் குடால்

## அக வாழ்க்கை

குடால் மூன்று முறை திருமணம் செய்து கொண்டார்.நான்கு குழந்தைகளும் 12 பெயரக் குழந்தைகளும் இவருக்கு உண்டு.தமது மரபியல் தம்மை இத்தனை ஆண்டுகள் வாழ வைத்தது என்றும் உ யிரோடு வாழ செயலூக்கத்துடன் இருக்க வேண்டும் என்றும் கூறினார்.
தமது 90 அகவை வரை டென்னிஸ் விளையாடினார்.கவிஞராகவும் நடிகராகவும் இருந்தார்.
# டேவிட் குடால்

## இறுதிக்காலம்

நூற்று நான்கு ஆண்டுகள் வாழ்ந்த டேவிட் குடால், சுவிட்சர்லாந்தில் அந்த நாட்டின் இசைவைப் பெற்று, ஆங்கு சென்று, ஒரு மருத்துவமனையில் தம்மைத் தாமே மாய்த்துக் கொண்டார். இந்தச் செய்தி அறிவு உலகில் பரபரப்பை ஏற்படுத்தியது.
# சாமனித்து பேரரசு

**சாமனித்து பேரரசு** (**Samanid Empire**) (, பாரசீக சன்னி இசுலாமிய அமீர்கள் கிபி 819 முதல் 999 முடிய ஆண்ட நிலப்பரப்பாகும்.  
சாமனித்து பேரரசு, தற்கால ஈரான், ஆப்கானித்தான், உஸ்பெகிஸ்தான், தஜிகிஸ்தான், கிர்கிஸ்தான், துருக்மெனிஸ்தான், கசக்ஸ்தான் மற்றும் பாகிஸ்தான் நாடுகளைக் கொண்டிருந்தது.  
சாமனித்துப் பேரரசை நூ இபின் ஆசாத், அகமது இபின் ஆசாத், யாகியா இபின் ஆசாத் மற்றும் இலியாஸ் இபின் ஆசாத் எனும் நான்கு உடன்பிறப்புகள் சேர்ந்து தோற்றுவித்து, ஹெராத், குராசான் மற்றும் திரான்சாக்சியானா நிலப்பகுதிகளை, தன்னாட்சியுடன், அப்பாசியக் கலீபகத்தின் கீழ் ஆண்டனர். இப்பேரரசின் தலைநகரங்களாக சமர்கந்து மற்றும் புகாரா நகரங்கள் விளங்கியது.
# சாமனித்து பேரரசு

## வரலாறு

### தோற்றம்

சமானித்து வம்சத்தின் பெயரிக்குரிய முன்னோர் பாரசீகத்தின் தேக்கான் குடும்பத்தினைச் சேர்ந்த சமான் குடா எனும் நிலக்கிழார் ஆவார்.  
பாரசீகத்தின் குராசான் மாநிலத்தை ஆண்ட ஆளுநர் அசாத் இபின் அப்துல்லா அல் குவாசிரியின் காலத்தில் சமான் குடா, சோராட்டிய சமயத்திலிருந்து இசுலாமிற்கு மதம் மாறி, தன் மூத்த மகனுக்கு, ஆளுநரின் பெயரால் ஆசாத் இபின் சமான் எனப்பெயரிட்டார்.  
கிபி 819ல் குராசான் அளுநர் கஜான் இபின் அப்பாத், தனக்கு எதிராக கிளர்ச்சி செய்தவர்களை போராடி வீழ்த்திய சமான் குடாவின் நான்கு மகன்களில் ரபி இபின் லைத் மற்றும் நூ இபின் ஆசாத் ஆகியவர்களுக்கு சமர்கந்து பிரதேசத்தையும்; அகமது இபின் ஆசாத்திற்கு பெர்கானா பிரதேசத்தையும்: யாகியா இபின் ஆசாத்திற்கு தாஷ்கந்து பிரதேசத்தையும்; இலியாஸ் இபின் ஆசாத்திற்கு ஹெராத் பிரதேத்தையும் நிர்வகிக்க அனுமதி வழங்கினார். இந்நிகழ்வே சமானித்து வம்ச வளர்ச்சிக்கு தொடக்கமாக அமைந்தது.
# சாமனித்து பேரரசு

## வரலாறு

### எழுச்சி

#### ஹெராத்தில் சமானித்து வம்சம் (819–857)

ஹெராத்தின் ஆளுநர் முகமது இபின் தகீர், கிபி 856ல் இலியாஸ் இபின் ஆசாத்தின் இறப்பிற்குப் பின், அவரது மகன் இப்ராகிம் இபின் இலியாசை படைத்தலைவராக நியமனம் செய்தார். படைத்தலைவர் இப்ராகிம் இலியாஸ், சபாரித்து ஆட்சியாளர் யாகூப் இபின் அல் சபார் படைகளுடன் சி
ஸ்தான் நகரத்தில் மோதினார். 857ல் நடைபெற்ற போரில் இப்ராகிம் இலியாஸ், சபாரித்து ஆட்சியாளரை கைது செய்து, சீஸ்தன் நகரத்தில் வீட்டுக்காவலில் வைத்தார்.
# சாமனித்து பேரரசு

## வரலாறு

### எழுச்சி

#### திரான்சாக்சியானாவில் சமானித்துகள் (819–892)

மற்றும் திரான்சாக்சியானா பகுதிகளின் வரைபடம்]]  
கிபி 839/40ல், சமானித்து வம்சத்தின் நூ இபின் ஆசாத், ஸ்டெப்பி புல்வெளிகளின் துருக்கிய நாடோடி கூட்டத்தினரிடமிருந்து நடு ஆசியாவின் இபிஜாப் பகுதியை கைப்பற்றினார்.  
எதிரிகளிடமிருந்து அந்நகரத்தைக் காக்க சுற்றிலும் அரண் அமைத்தார். 841/12ல் நூ இபின் ஆசாத் இறக்கவும், அவரது இரண்டு உடன்பிறப்புகளான யாகியா மற்றும் அகமது ஆகியோர் அந்நகரத்தின் கூட்டாச்சியாளர்களாக குராசான் ஆளுநரால் நியமிக்கப்பட்டனர்.  
855ல் யாகியா இறக்க, அகமது ஷாஸ் மற்றும் திரான்சாக்சியானாவின் ஆட்சியாளரானார்.
அகமது 864/5ல் இறக்க, அவரது மகன் முதலாம் நசீர் பர்கானா மற்றும் சமர்கந்து பகுதிகளுக்கும்; மற்ற மகனான யாகூப் இபின் அகமது ஷாஸ் பகுதிக்கும் ஆட்சியாளர் ஆனார்.  
சபாரித்து வம்ச ஆட்சியாளர்களால், தகிரித்து வம்ச ஆட்சியாளர்கள் வீழ்ச்சியடைந்து கொண்டிருந்த நேரத்தில், சமானித்து வம்சத்தினர் எழுச்சி கொண்டு, தன் பகுதிகளை தன்னாட்சியுடன் ஆண்டனர்.
முதலாம் நசீர் தனது தம்பி இஸ்மாயில் இபின் அகமது மூலம் புகாராவை கைப்பற்றினார்.  
வரி வருவாயை பிரித்துக் கொள்வது தொடர்பாக உடன்பிறப்புகளுக்கிடையே பிணக்குகள் கிளைத்தன. உடன்பிறப்புகளில் இஸ்மாயில் இபின் அகமதுவின் கை ஓங்கியதால், சமானித்து அரசை நிறுவினார். திரான்சாக்சியானா பகுதியை கைப்பற்றிய இஸ்மாயிலின் தம்பி நசீருக்கு அப்பாசியக் கலீபகம் ஆதரவு அளித்தது. கிபி 892ல் நசீர் இறக்க, திரான்சாக்சியானா பகுதி இஸ்மாயிலின் கட்டுக்கள் வந்தது.  
=== இறுதி ஒருங்கிணைப்பு மற்றும் ஆட்சியின் உச்சம் (892–907)======
சில மாதங்களுக்குப் பின் இஸ்மாயில் இபின் அகமதுவின் தம்பியான யாகூப் அல் சபாரும் இறக்க, மற்றொரு தம்பி அமீர் இபின் லையத், கிபி 900ல் பால்க் நகரத்தில் இஸ்மாயில் படைகளுடன் மோதினார். போரின் முடிவில் அமீர் இபின் லையத் கைது செய்யப்பட்டு, பின்னர் பாக்தாத்திற்கு அனுப்பப்பட்டு, கொல்லப்பட்டார்.
இறுதியில் இஸ்மாயில் இபின் அகமது, கொராசான் மற்றும் திரான்சாக்சியானா பகுதிகளின் அமீராக அப்பாசிய கலீபகத்தால் ஏற்றுக்கொள்ளப்பட்டார்.  
பின்னர் ஹெராத், குராசான் சீஸ்தன் மற்றும் பலுசிஸ்தான், பால்க், புகாரா, பெர்கானா, ஷாஷ், சமர்கந்து போன்ற நடு ஆசியாவின் பெரும்பகுதிகளை சமானித்துப் பேரரசில் கொண்டுவந்தார்.
# சாமனித்து பேரரசு

## இனக்குழுக்கள்

சாமனித்துப் பேரரசில் பெரும்பான்மையாக பாரசீகர்கள் இருப்பினும், குரோசானியர்கள், பாக்திரியர்கள், சோக்தியானர்கள் மற்றும் சகர்களும் வாழ்ந்தனர்.
# சாமனித்து பேரரசு

## மொழிகள்

பாரசீக மொழியே பேரரசின் ஆட்சி மொழியாக விளங்கியது. பேரரசின்சில பகுதிகளில் பாக்திரியா மொழி, சோக்தியானா மொழி, யக்னோபி மொழி பயிலப்பட்டது.
# சாமனித்து பேரரசு

## பேரரசின் வீழ்ச்சி மற்றும் அழிவு (961–999)

பத்தாம் நூற்றாண்டின் பின் பகுதியில் சாமனித்து பேரரசு வீழ்ச்சியடையத் துவங்கியது.
கிபி 962ல் கொராசான் பகுதியின் படைத்தலைவர், தற்கால ஆப்கானித்தானின் காசுனி நகரத்தைக் கைப்பற்றி தன்னாட்சியுடன் ஆண்டார். கஜினி முகமதுவின் தந்தையான செபுக்தேசின் காசுனி நகரத்தை தலைநகராகக் கொண்டு கஜினிப் பேரரசை நிறுவினார்.  
கிபி 992ல் கார-கானித்து வம்சத்தின் பழங்குடியின தலைவர், சாமனித்துப் பேரரசின் தலைநகரான புகாராவை கைப்பற்றினார்.
# சாமனித்து பேரரசு

## சாமனித்து ஆட்சியாளர்கள்

**ஆசாத் இபின் சமன்**  
| நூ இபின் ஆசாத்
819–841/2 | அகமது இபின் ஆசாத்
819–864/5 | யாகியா இபின் ஆசாத்
819–855 | இலியாஸ் இபின் ஆசாத்
819–856 |
| --- | --- | --- | --- |
| அகமது இபின் ஆசாத்
819–864/5 | இப்ராகிம் இபின் இலியாஸ்
856–867 |  |  |
| இஸ்மாயில் இபின் அகமது
892–907 | முதலாம் நசீர்
864–892 | யாகூப் இபின் அகமது | தஹிரித் |
| இஸ்மாயில் இபின் அகமது
892–907 |  |  |  |
| அகமது சாமானி இபின் இஸ்மாயில்
907–914 |  |  |  |
| இரண்டாம் நசீர்
914–943 |  |  |  |
| முதலாம் நூ
943–954 |  |  |  |
| இப்ராகிம் இபின் அகமது
947 |  |  |  |
| அப்த் அல் மாலிக் (அமீர்)
954–961 |  |  |  |
| முதலாம் மன்சூர்
961–976 |  |  |  |
| இரண்டாம் நூ
976–997 |  |  |  |
| அப்துல் அல் அஜீஸ்
992 |  |  |  |
| இரண்டாம் மன்சூர்
997–999 |  |  |  |
| இரண்டாம் அப்துல் அல் மாலிக்
999 |  |  |  |
| இஸ்மாயில் முண்டாசிர்
1000&nbsp;– 1005 |  |  |  |
| } |  |  |  |
# காணொளி விளையாட்டு வகை

காணொளி விளையாட்டு வகை என்பது ஒரு காணொளி விளையாட்டிற்கு அளிக்கப்படும் வகைப்பாடு. இது வரைகலை மற்றும் மொழிபு வேறுபாடுகளைக் காட்டிலும் அதன் விளையாட்டு தொடர்புகளின் அடிப்படையில் அமைக்கப்பட்ட ஒரு வகைப்படுத்தலாகும்.
# காணொளி விளையாட்டு வகை

## காணொளி விளையாட்டு வகைகள்

- அதிரடி விளையாட்டு
- சாகச விளையாட்டு
- சண்டை விளையாட்டு
- புதிர் விளையாட்டு
- ஓட்டப்பந்தய விளையாட்டு
- பங்கு கொண்டு விளையாட்டு
- சுடுதல் விளையாட்டு
- உருவகப்படுத்தப்பட்ட விளையாட்டு
- உடல் திறன் விளையாட்டு
- உத்தி விளையாட்டு
- இதர விளையாட்டு
# முள்ளந்தண்டு வடம் பாதிப்புறல்

**முள்ளந்தண்டு வடம் பாதிப்புறல்** என்பது நிரந்தரமாக அல்லது தற்காலிகமாக முள்ளந்தண்டு வடத்தின் செயற்பாட்டில் மாற்றங்களை ஏற்படுத்தும் பாதிப்பு ஆகும். இந்த மாற்றங்கள் காரணமாக தசைத் தொழிற்பாடு, புலனுணர்வுத் தொகுதி பாதிக்கப்படல், மற்றும் தன்னியக்க நரம்புத் தொகுதிகளின் பாதிப்புகள் காரணமாக உடலின் குறித்த பகுதிகள் செயலிழக்கும். இப்பாதிப்பு முள்ளந்தண்டுவடத்தின் எப்பகுதியிலும் நிகழலாம். இது முழுமையான செயலிழப்பு அல்லது பகுதிச் செயலிழப்புக்கு இட்டுச் செல்லலாம். பகுதிச் செயலிழப்பு என்பது குறித்த சில நரம்புகள் மட்டும் மூள்ளந்தண்டு வடத்தில் செயற்படுபதாகக் காணப்படுவதாகும். பாதிப்பின் இடத்திற்கும் தன்மைக்கு ஏற்ப அதன் அளவு சிறு வலி அல்லது உணர்வின்மை முதல் பாரிசவாதம் முதல் சிறுநீர் காட்டுபாடின்மை வரை பரந்ததாக இருக்கலாம். பாதிப்புகள் கூட மிக அரிதாக குணப்படுத்தக் கூடியதாக இருப்பதுடன் நிரந்தர இழப்புகளான சதுரங்கவாதம் எனும் கழுத்துப் பாதிப்பு மற்றும் கீழ்ப்பாதி வாதம் வரை செல்லும். தசைப் பிடிப்பு, தொற்று, சுவாசப் பாதிப்பு மற்றும் கண்டிப்புக் காயம் என்பன இதன் பின்னிலைச் சிக்கல்களாகக் காணப்படும்.
# முள்ளந்தண்டு வடம் பாதிப்புறல்

## வகைப்படுத்தல்

முள்ளந்தண்டு வடம் பாதிப்புறல் நீண்ட நாள் பாதிப்புடையதாக அல்லது குறுகிய பாதிப்பு உடையதாக எனவோ, மற்றும் அதன் பாதிப்புக் காரணத்தின் அடிப்படையிலோ வகைப்படுத்தப்படும்: பொறிமுறை விசை, நஞ்சாக்கம், மற்றும் குருதி பாய்தல் குறைவு என் அமையும்.இதன் பாதிப்புகள் முதன்மையான பாதிப்பு, இரண்டாம் நிலைப் பாதிப்பு எனவும் வகைப்படுத்தப்படும்: நேரடிப் பாதிப்பு காரணமாக உடனடியான இழையங்கள் சிதைவுறுவது மற்றும் உடனடிப் பாதிப்பின் விளைவாக ஏற்படும் உயிர் வேதியியல் தாக்கங்களின் மூலம் அடுத்து இழையங்கள் சிதைவடைதல்
# முள்ளந்தண்டு வடம் பாதிப்புறல்

## வகைப்படுத்தல்

### முழுமையான மற்றும் பகுதிப் பாதிப்புகள்

| 34.1% |
| --- |  
முழுமையான முள்ளந்தண்டுப் பாதிப்பின் போது பாதிக்கப்பட்ட இடத்திற்கு கீழே சகல செயற்பாடுகளும் இழக்கப்படும் நிலை. பகுதி முள்ளந்தண்டு பாதிப்பில் பாதிக்கப்பட்ட இடத்திற்குக் கீழே உணர்ச்சி மற்றும் இயக்கம் காணப்படும். பகுதிப் பாதிப்பு என வகைப்படுத்தப்பட்டால் உணர்ச்சி மற்றும் இயக்கத்திற்கான இருப்பளவு S4 to S5 எனக் குறிப்பிடப்படும், குறித்த பகுதிக்கான நரம்புகள் முள்ளந்தண்டு வடத்தின் தாழ் பகுதிகளுடன் தொடர்புறுவதனால் அப்பகுதிகளுக்கான தொழிற்பாடுகளும் உணர்ச்சியும் குறைவுபடும் போது அது பகுதியளவு பாதிக்கப்பட்டதாக கொள்ளப்படும்.
# சபாரித்து வம்சம்

**சபாரித்து வம்சம்** (**Saffarid dynasty**) , பாரசீக சன்னி இசுலாமிய வம்சாகும். தற்கால ஈரானின் சீசுத்தான் பகுதியைச் சேர்ந்த சபாரித்து வம்சத்தினர், கிழக்கு ஈரான் மற்றும் குராசான் போன்ற பெரும் நிலப்பகுதிகளை, *சராஞ்ச்* (ஆப்கானித்தான்) நகரத்தை தலைநகராகக் கொண்டு 861 முதல் 1003 முடிய ஆட்சி செய்தவர்கள். 922- 963 காலத்தில் இப்பேரரசு, சாமனித்து பேரரசு ஆதிக்கத்தில் இருந்தது.  
கிபி 1002ல், கஜினி முகமது, சீசுத்தான் பகுதியை கைப்பற்றி, சபாரித்து வம்சத்தை முடிவுக்கு கொண்டு வந்தார்.
# சபாரித்து வம்சம்

## சபாரித்து வம்ச ஆட்சியாளர்கள்

1. யாகூப் இபின் லைத் கிபி 861 - 879
1. அமீர் இபின் அல் லைத் 879 - 901
1. தஹிர் இபின் முகமது இபின் அமீர் 901 - 908
1. அல் லைத் இபின் அலி 908 - 910
1. முமகது இபின் அலி 910 - 911
1. அல் மூவத்தல் இபின் அலி 911
1. அமீர் இபின் யாகூர் இபின் முகமது இபின் அமீர் 912 - 913
1. சாமனித்து பேரரசு ஆதிக்கத்தில் 922 - 963
1. கலாப் இபின் அமகது 963 - 1002
# சபாரித்து வம்சம்

## படக்காட்சிகள்

<>  
</>
# ஒப்பனக்காரத் தெரு

**ஒப்பனக்காரத் தெரு** என்பது தமிழ்நாட்டின், கோயம்புத்தூர் மாநகரில் உள்ள ஒரு பழமையான தெரு மற்றும் வணிக முக்கியத்துவம் கொண்ட தெருவும் ஆகும். கோயம்புத்தூரில் முதன்முதலாக மின் இணைப்பு வசதி பெற்ற தெரு என்ற பெருமையும் இதற்கு உண்டு. இந்தத் தெரு கோயம்புத்தூர் நகராட்சிக் கட்டிடத்துக்கும் டவுன் ஹாலுக்கும் அருகில் உள்ளது. இந்தத் தெருவின் ஒருபுறம் தெற்கு ஒக்கடமும் மறுபுறம் மில் சாலையும் உள்ளன.  
இந்தத் தெருவுக்கு ஒப்பனக்காரத் தெரு என பெயர் வந்ததற்குக் காரணம், இந்தத் தெருவில் அக்காலத்தில் மக்களிடம் வரி வசூலித்த பலிஜா நாயுடு வம்சத்தைச் சேர்ந்தவர்கள் அங்கு வசித்துள்ளனர் என்பதால், இது ஒப்பனக்காரத் தெரு என்று அழைக்கப்படுகிறது என்பது பரவலான நம்பிக்கையாக உள்ளது. ஒப்பனக்காரர்கள் என்றால் தமிழில் வரி வசூலிப்பவர்கள் என்று பொருள் ஆகும். தெலுங்கில் அது ஒப்பனவாரு என்று அழைக்கப்படுகிறது.  
ஒப்பனக்காரத் தெருவில். துணிக்கடைகள், நகைக்கடைகள் போன்ற பல வணிக நிறுவனங்களும், வரலாற்றுச் சிறப்புமிக்க பழமையான கட்டிடங்களும் இருக்கின்றன. அதில் ஒன்று பாரம்பரிய சிறப்புமிக்க அத்தர் ஜமாத் பள்ளிவாசலாகும். இந்தப் பள்ளிவாசல் 1860 இல் கட்டப்பட்டது. இது திருநெல்வேலி பேட்டையிலிருந்து அங்கே குடியேறிய 52 வாசனைத் திரவ வணிகக் குடும்பங்களால் கட்டப்பட்டது. அதனால்தான் இந்த பள்ளிவாசல் அத்தர் மசூதி என்றழைக்கப்படுகிறது. அத்தர் என்றால் தமிழில் வாசனைத் திரவியம் என்று பொருள். இந்தப் பள்ளிவாசலுக்கு இந்தியாவின் முதல் பிரதமர் ஜவாஹர்லால் நேரு வந்துள்ளார். மேலும் உருசியாவின் பிரதமராக குருஷ்ஷெவ் ஆவரதற்கு முன்பு 1953 இல் இந்த பள்ளிவாசலுக்கு வந்துள்ளார்.
# சீன அரசியலமைப்பு

**சீன அரசியலமைப்பு**, பொதுவாகசீன மக்கள் குடியரசின் அரசியலமைப்பு என்று அழைக்கப்படுகிறது. இது பெயரளவில் இந்நாட்டின் மிகப்பெரிய சட்டமாகும்.  
தற்போதைய பதிப்பு டிசம்பர் 4, 1982-இல் 5-ஆவது தேசிய மக்கள் காங்கிரஸால் (1988, 1993, 1999, 2004 மற்றும் 2018-ஆம் ஆண்டுகளின் திருத்தங்களுடன்) ஏற்றுக்கொள்ளப்பட்டுள்ளது.  
சீன அரசியலமைப்பில் ஐந்து பிரிவுகள் உள்ளன. அவைகளாவன 1. முகப்புரை, 2.பொது கொள்கைகள், 3. குடிமக்களின் அடிப்படை உரிமைகள் மற்றும் கடமைகள், 4. நாட்டின் கட்டமைப்பு (இதில் தேசத்தின் உறுப்புகளான 1. தேசிய மக்கள் காங்கிரஸ், 2. மாநில கவுன்சில், 3. உள்ளூர் மக்கள் காங்கிரஸ் மற்றும் உள்ளூர் மக்கள் அரசாங்கங்கள், 4. மக்கள் நீதிமன்றங்கள் மற்றும் மக்களின் மேலாளர் ஆணையம் போன்றவை அடங்கும்) மற்றும் 5. தேசிய கொடி மற்றும் அரசின் சின்னங்கள்.  
**2018-இன் அரசியலமைப்பு திருத்தம்**  
கடைசியாக மார்ச் 11, 2018-இல் அரசியலமைப்பு திருத்தப்பட்டது. இது கம்யூனிஸ்ட் கட்சியின் கட்டுப்பாட்டையும் மேலாதிக்கத்தையும் மேலும் சீர்படுத்தி வலுப்படுத்தியுள்ளது. மேலும் இஃது ஜி ஜிங் பிங்கின் சித்தாந்தங்களை முகப்புரையில் சேர்த்ததோடன்றி அதிபர் மற்றும் துணை அதிபரின் கால வரம்புகளை நீக்கியும் உள்ளது.
# சியாட்டில்-டகோமா பன்னாட்டு வானூர்தி நிலையம்

**சியாட்டில் - டகோமா பன்னாட்டு வானூர்தி நிலையம்** (*Seattle–Tacoma International Airport*, நிலையக் குறிகள்:|SEA|KSEA|SEA), அல்லது பரவலாக **சீ–டேக் வானூர்தி நிலையம்** அல்லது இன்னமும் சுருக்கமாக **சீ–டேக்**, வாசிங்டன் மாநில சியாட்டில் பெருநகரப் பகுதிக்கான முதன்மை வணிகமய வானூர்தி நிலையமாகும். இது சியாட்டில் நகரமையத்திலிருந்து தெற்கே 13 மைல்கள் (21 கி.மீ.) தொலைவிலுள்ள சீ-டேக் நகரில் அமைந்துள்ளது. வட அமெரிக்காவின் பசிபிக் வடமேற்கில் இதுவே மிகப்பெரிய வானூர்தி நிலையமாக விளங்குகின்றது. இதனை சியாட்டில் துறைமுகம் மேலாண்மை செய்கின்றது.
# தி லிட்டில் பிளவர் கம்பெனி

**தி லிட்டில் பிளவர் கம்பெனி** (**லிப்கோ**) என்பது தமிழ்நாட்டைச் சேர்ந்த ஒரு பதிப்பகமாகும். இப்பதிப்பகம் குறிப்பாக ஆங்கிலம் - தமிழ் அகராதிக்காக அறியப்பட்ட்டது.  
இந்தப் பதிப்பகமானது கடலூரில் இருந்து சென்னைக்கு குடியேறிய வரதாச்சாரி கிருஷ்ணசாமி சர்மா என்பவரால் 1952 இல் சென்னை ரங்கநாதன் தெருவில், ஆங்கிலப் புத்தகங்கள் வெளியிடும் பதிப்பகமாக துவக்கப்பட்டது. அப்போது எஸ் எஸ் எல் சி என்று சொல்லப்பட்ட பத்தாம் வகுப்புக்கு ஆங்கில இலக்கணக் குறிப்புகளை வெளியிட்டது. 1952 ஆம் ஆண்டில் இருந்து ஆங்கில அகராதி வெளியிட்டுவருகின்றனர். படிப்படியாக வளர்ந்த இந்த நிறுவனம் பின்னர் லிஃப்கோ என்று பெயர் மாற்றம் பெற்றது. இந்தப் பதிப்பகத்தைத் துவக்கியதிலிருந்து இதுவரை, பத்து விதமான அகராதிகளைப் இது பதிப்பித்துள்ளது. இந்தப் பதிப்பகம் அகராதிகளைத் தவிர ஆன்மீக நூல்களையும் வெளியிட்டு வருகிறது. லிப்கோ இதுவரை பதிப்பித்த 728 நூல்களில் 433 நூல்கள் ஆன்மீகம் தொடர்பானவையாகவும், 200 நூல்கள் இதர துறைகளாகவும் வெளிவந்திருக்கின்றன.
# பியாண்ட் தி கிளவுட்ஸ் (2017 திரைப்படம்)

**பியாண்ட் தி கிளவுட்ஸ்** (***Beyond the Clouds***) என்பது 2018ஆண்டையஇந்தியநாடகத்திரைப்படம்.இதைஎழுதி,இயக்கியவர்மசித் மசிதிஆவார்.படமானதுஜீ ஸ்டுடியோஸ் பதாகையின் கீழ்தயாரிக்கப்பட்டது.படத்தில்நட்சத்திரமாக இஷான் காதிர்என்பவர் அறிமுகப்படுத்தப்பட்டுள்ளார்.இவர் மும்பைநகரில்போதைமருந்துவிற்கும் ஆமிர்என்றபாத்திரத்தில்நடித்துள்ளார்ஆமிரின்சகோதரியான தாரா என்னும்பாத்திரத்தில் மாளவிகா மோகனன்நடித்துள்ளார்.தாராஒருகண்டிப்பானவணிகரிடம் (கௌதம்கோஸ்) பணிபுரிகிறார். இந்தத் திரைப்படத்தின் கதையானது உடன்பிறப்புகளுக்கு இடையேஉள்ள பிணைப்பை மையமாகக் கொண்டதாக உள்ளது.  
இப்படத்தின்தயாரிப்புத்திட்டப் பணிகள் 2016ஆகத்தில்துவங்கியது.படத்தின்முதன்மைப்படப்பிடிப்புப்பணிகள் 2017 சனவரி மாதம் முதல் மும்பை நகரில்தொடங்கி,செய்பூருக்குஅருகில்உள்ளசம்பாரில்தொடர்ந்து, 2017மே 6அன்று மும்பையில் முடிவடைந்தது.வணிகவெளியீட்டுக்குமுன்பு,திரைப்படமானது 2017அக்டோபர்முதல் 2018பெப்ரவரிவரைசர்வதேசதிரைப்படவிழாக்களில்திரையிடப்பட்டது.மேலும் இதுஇந்திய சர்வதேச திரைப்பட விழாவில்2017 நவம்பர் 20அன்றுதிரையிடப்பட்டது.பியாண்ட் தி க்ளவுட்ஸ்படமானதுமஷித் மஜிதிஇயக்கிய முஹம்மத்: மெஸென்ஜர் ஆஃப் காட் திரைப்படத்துக்குஅடுத்துஇசையமைப்பாளர்ஏ.ஆர்.ரகுமானுடன்கூட்டணிசேர்ந்தஇரண்டாவதுபடம்ஆகும்.  
2018ஏப்ரல் 20 அன்று இந்தியாவில் வெளியிடப்பட்ட இந்த படம் கலவையான விமர்சனங்களைப் பெற்றது. இந்தத் திரைப்படமானது முன்னணி பாத்திரங்களைஏற்றவர்களின்நடிப்பு மற்றும் ஒளிப்பதிவுக்காக பாராட்டப்பட்டது, ஆனால் இயக்கம் மற்றும் யூகிக்கக்கூடிய கதையோட்டத்திற்காகபடம் விமர்சிக்கப்பட்டது.
# பியாண்ட் தி கிளவுட்ஸ் (2017 திரைப்படம்)

## நடிகர்கள்

- இஷான் காதிர் -ஆமிர்
- மாளவிகாமோகனன் -தாரா
- கௌதம் கோஸ்-அக்ஷி
- ஜி. வி.சாரதா-ஜும்பா
- தன்னிஸ்த சட்டர்ஜி
- தவாணி ராஜேஷ்
- மியா மால்கர்
- ஹெபே ஷா
# பியாண்ட் தி கிளவுட்ஸ் (2017 திரைப்படம்)

## கதை

தாராவும் ஆமிரும் உடன்பிறப்பான அக்காள் தம்பி ஆவார் இவர்களின் பெற்றோர், மகிழுந்து விபத்து ஒன்றில் மரணமடைய, அவர்கள் ஆதரவற்றவர்களாகிறார்கள். தாராவுக்குத் திருமணமாகிறது. அவளுடைய கணவன், குடிகாரன். தினமும் குடித்துவிட்டு, அக்காவையும் தம்பியையும் அடிப்பதுவே அவன் வாடிக்கை. ஒரு நாள், தாராவை விட்டு பிரியும் ஆமிர் போதைப் பொருள் வியாபாரம் செய்யும் கும்பல் ஒன்றிடம் வேலைக்குச் சேர்கிறான். அந்தக் கும்பல் தரும் பொட்டலங்களை வாடிக்கையாளர்களிடம் கொண்டுசேர்ப்பதுதான் அவனுடைய வேலை.  
இதற்கிடையில் தாரா கணவனை விட்டுப் பிரிந்து, வேலைக்குச் சேர்கிறாள். அவள் வேலை செய்யும் இடத்தில் அக்ஷி எனும் ஒருவன், அவளை வல்லுறவு செய்ய முயல்கிறான். அப்போது தாரா அவனைத் தாக்குவதால், அவன் மயக்கமடைந்து. ஆபத்தான நிலையில் மருத்துவமனையில் சேர்க்கப்படுகிறான். இதனால் தாரா, சிறைக்குச் செல்கிறாள். அக்ஷி உயிருடன் மீண்டு வந்தால் ஒழிய, அவள் விடுதலை பெற முடியாத சூழல் ஏற்படுகிறது. இந்நிலையில், அவளின் விடுதலைக்கு முயல்கிறான் ஆமிர். அவனால் அது முடிந்ததா என்பதுதான் மீதிப் படம்.
# பிளாக்பியர்ட்

**பிளாக்பியர்ட்** (*Blackbeard*, – 22 நவம்பர் 1718) எனப் பெரிதும் அறியப்பட்ட **எட்வேர்ட் டீச்** (*Edward Teach*) அல்லது **எட்வேர்ட் தட்ச்** (*Edward Thatch*) ஒரு ஆங்கிலேயக் கடற் கொள்ளைக்காரன். இவன், மேற்கிந்தியத் தீவுகளைச் சுற்றியும், பிரித்தானியாவின் வட அமெரிக்கக் குடியேற்றங்களின் கரைகளை அண்டியும் இயங்கிவந்தான். இவனுடைய தொடக்ககால வாழ்க்கையைப் பற்றி அதிகம் தெரியவில்லை. அரசி ஆனின் போர்க் காலத்தில் அரசுக்காகப் பணிபுரிந்த தனியார் போர்க்கப்பல் ஒன்றில் இவன் மாலுமியாக இருந்திருக்கக்கூடும். பின்னர், தளபதி பெஞ்சமின் ஓர்னிகோல்ட்டின் தளமாக இருந்த நியூ புரொவிடென்சு என்னும் பகமாசுத் தீவில் குடியேறிய பிளாக்பியர்ட், 1716 இல் பெஞ்சமினின் பணிக்குழுவில் ஒருவனாக இணைந்துகொண்டான். ஓர்னிகோல்ட் தான் கைப்பற்றிய கப்பல் ஒன்றுக்குத் தளபதியாக பிளாக்பியர்டை நியமித்தான். இருவரும் பல கடற்கொள்ளைகளில் ஈடுபட்டனர். இன்னும் இரண்டு கப்பல்களைச் சேர்த்துக்கொண்டதன் மூலம் அவர்களது எண்ணிக்கை மேலும் அதிகரித்தது. இவற்றுள் ஒன்று இசுட்டீட் பொனெட் என்பவனின் தலைமையில் இயங்கியது. 1717 ஆம் ஆண்டின் இறுதியில் ஓர்னிகோல்ட் கடற்கொள்ளை நடவடிக்கைகளில் இருந்து ஒதுங்கிக்கொண்டபோது இரண்டு கப்பல்களையும் தன்னுடன் எடுத்துச் சென்றான்.  
டீச் பிரெஞ்சு வணிகக் கப்பல் ஒன்றைக் கைப்பற்றி அதை "அரசி ஆனின் பழிவாங்கல்" எனப் பெயர் மாற்றம் செய்துகொண்டு 40 சுடுகலன்களையும் அதில் பொருத்தினான். பெயர் பெற்ற கடற் கொள்ளையனான அவனது பட்டப் பெயர் அவனது அடர்த்தியான, பயமூட்டக்கூடிய கருமையான தாடியால் ஏற்பட்டது. அவன் கடற் கொள்ளையர்களின் கூட்டணி ஒன்றை உருவாக்கிக்கொண்டு தென் கரோலினாவின் சார்லசு டவுன் துறைமுகத்தைச் சுற்றிவளைத்து அங்கிருந்தவர்களைப் பணயக் கைதிகளாகப் பிடித்தான். தனது கூட்டாளியான பொனெட்டுடனான கூட்டை முறித்துக்கொண்ட அவன், அரச பொதுமன்னிப்பை ஏற்றுக்கொண்டு பாத் டவுணில் குடியேறினான். ஆனால், விரைவிலேயே அவன் மீண்டும் கடலுக்குத் திரும்பினான். வெர்சீனியாவின் ஆளுனரான அலெக்சாந்தர் இசுப்பொட்சுவூட் அவனைப் பிடிப்பதற்குப் படை வீரர்களையும் மாலுமிகளையும் கொண்ட குழுவொன்றை அமைத்தார். பலத்த சண்டை ஒன்றுக்குப் பின்னர் 1718 நவம்பர் 22 ஆம் தேதி, பிளாக்பியர்ட் பிடிபட்டான். பிளாக்பியர்டும் அவனது குழுவினரில் பலரும் ராபர்ட் மேனார்ட் என்பவரின் தலைமையிலான சிறிய படை ஒன்றினால் கொல்லப்பட்டனர்.  
தந்திரமானவனும் எதையும் திட்டமிட்டுச் செய்யக்கூடியவனுமான ஒரு தலைவனாக இருந்த பிளாக்பியர்ட், பலத்தைப் பயன்படுத்துவதில் அதிக அக்கறை கொள்ளவில்லை. பதிலாக, அவனது பயங்கரமான தோற்றத்தைப் பயன்படுத்தி அவனிடம் பிடிபட்டவர்களிடம் இருந்து தான் விரும்பியதை அடையக்கூடியவனாக இருந்தான். முற்காலத்துக் கொடூரமான கடற்கொள்ளையர் தொடர்பில் நாம் கொண்டிருக்கும் மனப்பிம்பங்களுக்கு மாறாக, தனது குழுவினரின் விருப்பத்துக்கு அமைவாகவே கப்பல்களை அவன் நடத்திச் சென்றான். அவனிடம் பிடிபட்டவர்களைக் கொலை செய்ததாகவோ அல்லது உடல் ரீதியான பாதிப்புக்களை ஏற்படுத்தியதாகவோ தகவல்கள் இல்லை. பிளாக்பியர்டின் இறப்பின் பின்னர் அவனை அடிப்படையாகக் கொண்டு பல வகையான கற்பனை ஆக்கங்கள் உருவாக்கப்பட்டுள்ளன.
# பிளாக்பியர்ட்

## தொடக்க காலம்

இவனது வாழ்வின் தொடக்க காலம் பற்றிய தகவல்கள் குறைவாகவே உள்ளன. இறக்கும்போது இவனுக்கு வயது 35க்கும் 40க்கும் இடையில் இருக்கக்கூடும் எனவும், அதனால் இவன் 1680 அளவில் பிறந்திருக்கக்கூடும் எனவும் நம்பப்படுகிறது. இவனது சமகால ஆவணங்களில் இவன் பொதுவாக பிளாக்பியர்ட், எட்வார்ட் தட்ச், எட்வார்ட் டீச் ஆகிய பியர்களால் குறிப்பிடப்படுகிறான். இவற்றுள் இறுதியாகக் குறிப்பிடப்பட்ட பெயரே பெரும்பாலும் பயன்படுத்தப்பட்டது. ஒரு பழைய மூலம் இவனது குடும்பப் பெயர் "ட்ருமொண்ட்" என்கிறது. ஆனாலும், இதற்கு வேறு நம்பத்தகுந்த ஆதாரங்கள் இல்லை. தமது குடும்பப் பெயருக்குக் களங்கம் ஏற்படுவதைத் தடுப்பதற்காகப் பெரும்பாலும் கடற்கொள்ளையர்கள் தமது உண்மையான குடும்பப் பெயரைப் பயன்படுத்தாதுகற்பனைப் பெயர்களையே பய்ன்படுத்துவர். இதனால் பிளாக்பியர்டின் உண்மைப் பெயர் தெரிய வருவதற்குச் சாத்தியங்கள் இல்லை.
# தேசிய நெடுஞ்சாலை 14 (இந்தியா)

**தேசிய நெடுஞ்சாலை 14** (என் எச் 14), இந்தியாவின் தேசிய நெடுஞ்சாலைகளில் ஒன்றாகும். . இது மேற்கு வங்க மாநிலத்தின் மோர்கிரம் நகரில் ஆரம்பித்து காராக்பூர் நகரில் முடிவடைகிறது.
# தேசிய நெடுஞ்சாலை 14 (இந்தியா)

## வழித்தடம்

தேசிய நெடுஞ்சாலை 14 ஆனது மேற்கு வங்கத்தின் முசிதாபாத் மாவட்டத்தில் உள்ள மோர்கிரம் நகரில் தேசிய நெடுஞ்சாலை 12 இல் இருந்து ஆரம்பிக்கிறது. அங்கிருந்து லோகாப்பூர், நல்காத்தி, ராம்பூர்காட், மல்லார்பூர், கோன்பூர், முகமது பசார் வழியாக மயூராக்சி ஆற்றுக்கு மேலாகச் சென்று சியூரி, பக்ரேசுவர் அனல் மின்நிலைய நகரம், துப்ராஜ்பூர், பிம்காரா, பண்டபேஸ்வர், ஹரிபூர், சோன்பூர் பசாரி], ரானிகாஞ், மேஜியா, துர்லாப்பூர், கங்கஜல்காட்டி, அமர்க்கணன், பங்குரா, பெதுவாசோலே, ஒன்டா, பிஷ்ணுப்பூர், கார்பேட்டா, சந்திரகோண சாலை, சல்போனி, மிட்னாப்பூர் ஆகிய நகரங்களூடாகச் சென்று காராக்பூரில் தேசிய நெடுஞ்சாலை 16 உடன் முடிவடைகிறது.
# தேசிய நெடுஞ்சாலை 14 (இந்தியா)

## மேலும் பார்க்க

- தேசிய நெடுஞ்சாலை வளர்ச்சி திட்டம்
# ஜீன் பால் கெட்டி அருங்காட்சியகம்

**ஜீன் பால் கெட்டி அருங்காட்சியகம்** (**J. Paul Getty Museum**), பொதுவாக **கெட்டி** எனப்படும் ஓவியக் காட்சியகம், ஐக்கிய அமெரிக்காவின் கலிபோர்னியா மாநிலத்தின் லாஸ் ஏஞ்சலீஸ் நகரத்தில் பிரண்ட்வுட் பகுதியில் கெட்டி மையம் மற்றும் கெட்டி வில்லா எனும் இரு வளாகங்களில் செயல்படுகிறது. இதன் நிறுவனர் **ஜீன் பால் கெட்டி** ஆவார்.  
2016ல் மட்டும் கெட்டி அருங்காட்சியகத்தை இரண்டு மில்லியன் பார்வையாளர்கள் பார்வையிட்டுள்ளனர்.
# ஜீன் பால் கெட்டி அருங்காட்சியகம்

## வரலாறு

1974ல் ஜீன் பால் கெட்டி என்பவர் இவ்வருங்காட்சியகத்தை நிறுவினார். 1982ல் இவ்வருங்காட்சியகம் பார்வையாளர் கட்டணமாக 1.2 பில்லியன் அமெரிக்க டாலர்கள் வருவாயாக ஈட்டியுள்ளது. 1983ல் முந்தைய மேற்கு ஜெர்மனி நாட்டின் 144 மத்திய காலத்திய ஒளிரும் சித்திரங்களை, கெட்டி அருங்காட்சியகம் விலைக்கு வாங்கி வைத்தது. 1997ல் இவ்வருங்காட்சியகம் தற்போதைய இடத்திற்கு மாற்றியது. கெட்டி அருங்காட்சியகம், ஊடாடும் மல்டிமீடியா தொழில்நுட்பங்களின் தொகுப்பானது, நிகழ்ச்சியைப் பற்றி பார்வையாளர்களுக்குத் தெரிவிக்கிறது.
# ஜீன் பால் கெட்டி அருங்காட்சியகம்

## இதனையும் காண்க

- கெட்டி வில்லா
- கெட்டி மையம்
# ஸ்ரீ சத்திய சாயி விமான நிலையம்

**ஸ்ரீ சத்திய சாயி விமான நிலையம்** , இந்தியாவின் ஆந்திரப் பிரதேச மாநிலத்தில் புட்டபர்த்தியில் நகர மையத்திலிருந்து 6 கிலோமீட்டர் தூரத்தில் அமைந்துள்ள ஒரு சிறிய விமான நிலையம் ஆகும். இது ஆன்மிக குரு சத்திய சாயி பாபாவின் பெயரில் அமைந்துள்ளது. இது வர்த்தக நோக்கற்ற தனிப்பட்ட விமானங்களைக் கையாளக் கூடிய வகையில் உள்ளது. இது புட்டபர்த்தியிலுள்ள சத்திய சாயி உயர் மருத்துவ வைத்தியசாலையின் அவசர நோயாளர்களுக்கு உதவும் வகையில் 1990 நவம்பர் 24ஆம் திகதி ஆரம்பிக்கப்பட்டது. இதன் 1000 மீட்டர் நீளமான ஓடுபாதை எல் அன்ட் டி ஈசிசி நிறுவனத்தினால் அமைக்கப்பட்டுப் பின்னர் சற்றுப் பெரிய வானூர்திகளைக் கையாளும் வகையில் விரிவுபடுத்தப்பட்டது. ஓடுபாதையின் நீளம் 2131 மீட்டர் ஆகவும் அகலம் 45 மீட்டர் ஆகவும் உள்ளது. இது தேசிய நெடுஞ்சாலை 7இலிருந்து 24 கிலோமீட்டர் தூரத்திலும் மாநில நெடுஞ்சாலை 28இலிருந்து 34 கிலோமீட்டர் தூரத்திலும் உள்ளது.
பின்னர் இந்தியன் ஏர்லைன்ஸ், ஏர் இந்தியாவுடன் இணைக்கப்பட்டதை அடுத்து இவ்விமான சேவைகள் நிறுத்தப்பட்டன.
# 102 நாட் அவுட்

**102 நாட் அவுட் ** (***102 Not Out***) என்பது 2018 ஆண்டைய இந்திய இந்தி மொழி நகைச்சுவை நாடகத் திரைப்படமாகும். உமேஷ் சுக்லா இயக்கிய இப்படத்தில் முன்னணி கதாபாத்திரங்களில் அமிதாப் பச்சன் மற்றும் ரிஷி கபூர் நடித்துள்ளனர். இந்தப்படமானது குஜராத்தி கதாசிரியர் சவும்யா ஜோஷி என்பவர் எழுதிய மேடை நாடகத்தை அடிப்படையாகக் கொண்டது .  
அமிதாப் பச்சன் மற்றும் ரிசி கபூர் ஆகியோர் மீண்டும் திரையில் இணைந்து நடிக்க இருப்பதாக அறிவிக்கப்பட்டபோது, அது பரபரப்பை ஏற்படுத்தியது.  
*102 நாட் அவுட் 2018 மே 4 அன்று வெளியானது*.
# 102 நாட் அவுட்

## கதை

குசராத்திலிருந்து மும்பைக்குக் குடியேறிய பரம்பரையில் பிறந்த 102 வயது தாத்தாரேயா (அமிதாப்) நூறு வயது கடந்த நிலையிலும் மனதளவில் இளமையாக வாழுகிறார். அவருக்கு உலகிலேயே வாழும் வயதானவர் என்ற சாதனை படைக்க ஆசை. ஆனால் இவரது 75 வயது மகனான பாப்பு (ரிசி கப்பூர்) எல்லாம் முடிந்துவிட்ட ஒரு விரக்தி மனப்பான்மையில் வாழுகிறார்.  
தாத்ரேயா தன் மகன் பாப்புவை முதியோர் இல்லம் அனுப்பாமல் இருக்க சில கட்டளைகள் விதிக்கிறார். ஒவ்வொரு கட்டளையாகத் தந்தை சொல்வதும் அதை மகன் சிரமப்பட்டு முடிப்பதும் என நகைச்சுவையாக படம் நகர்கிறது. இறுதிக் கட்டளை இருவரது வாழ்வின் சற்றே கசப்பான பக்கங்களைத் திறக்கிறது.  
அவ்விருவருக்கும் இடையிலான உறவுச் சிக்கல்கள் தீர்ந்ததா 102 வயது தாத்ரேயாவின் அந்தக் கட்டளைகளால் மாறும் 75 மகன் பாப்பு வாழ்வு என்ன ஆனது என்பதே கதை முடிவு.
# கில்பர்த்து நியூட்டன் இலூயிசு

கில். நியூ. இலுாயிசு 1875 ஆம் ஆண்டு வேமெளத்தில், (மாசாச்சுசெட்டு)பிறந்தார். தனது இளங்கலைப் பட்டத்தை 1896 ஆம் ஆண்டில் நிறைவு செய்தார்.1899 ஆம் ஆண்டில், ஆர்வர்டுபல்கலைக்கழகத்தில் வேதியியலில், ஆய்வியல் நிறைஞர் பட்டத்தை முடித்தபின்பு,ஓராண்டு காலம் அங்கேயே வேதியியல் கற்பிப்பவராகப் பணிபுரிந்தார். பின்னர், அவர்செருமனி மற்றும் பிலிப்பீன்சு நாடுகளில் பணிபுரிந்தார். பின்னர், லுாயிசுகலிபோர்னியாவிற்குச்சென்றுமாசாச்சுசெட்டு தொழில்நுட்பக் கழகத்தில் 1907 ஆம் ஆண்டு உதவிப் பேராசிரியராகப் பணியில் சேர்ந்தார். 1911 ஆம் ஆண்டில் பேராசிரியராகப் பதவி உயர்வு பெற்றார். பின்னர் கலிபோர்னியாபல்கலைக்கழகத்தில் (பெர்க்லி)வேதியியல்கற்பித்தார்.பலஆண்டுகளுக்குப்பிறகு, அவர் பெர்க்லியின் வேதியியலுக்கான கல்லுாரியின் முதல்வரானார். அங்கு அவர் தனது வாழ்நாளின் மீதிக்காலத்தை செலவிட்டார். ஒரு பேராசிரியராக, வெப்ப இயக்கவியற் கருத்தியலை வேதியியல் கலைத்திட்டத்தில் உள்ளடக்கி வெப்ப இயக்கவியலின் வேதியியல் என்ற கணித தொடர்புடன் கூடிய ஒரு பிரிவினைக் கொண்டு வந்தார். அவர்,பல்வேறுகரிம மற்றும் கனிம வேதிச்செயல்முறைகள்தொடர்பானகட்டிலாஆற்றலை அளக்கத் தொடங்கினார்.  
1916 ஆம் ஆண்டில், அவர் வேதியியற் பிணைப்பு தொடர்பான தனது கோட்பாட்டை முன்மொழிந்தார். மேலும், தனிம அட்டவணையில் தனிமங்களின் எதிர்மின்னிகள் தொடர்பான கூடுதல் தகவல்களையும் தந்தார். 1933 ஆம் ஆண்டில், அவர் ஓரிடத்தான்களைப் பிரித்தல் தொடர்பான தனது ஆராய்ச்சியை மேற்கொண்டார். லுாயிசு ஐதரசன் தொடர்பான தனது பணியில் கன நீரின் மாதிரியை சுத்திகரிக்கும் முயற்சியில் வெற்றி பெற்றார். பின்னர், அவர்அமிலங்கள்மற்றும்காரங்கள்தொடர்பான தனதுகோட்பாட்டின்மீது கவனம்செலுத்தினார். தனது வாழ்வின் இறுதி நாட்களில், அவர் ஒளி வேதியியலில் சில வேலைகளை மேற்கொண்டார். 1926 ஆம் ஆண்டில்,ஒளியணு என்ற புதிய சொல்லை உருவாக்கிப் பயன்படுத்தினார். இந்தச்சொல் கதிர்வீச்சு ஆற்றலின் மிகச்சிறிய அலகைக் குறிக்கும்.  
நோபல் பரிசுக்காக 41 முறை பரிந்துரைக்கபட்டிருந்தாலும், கில். நியூ. இலூயிசு வேதியியலுக்கான நோபல் பரிசினை ஒரு முறை கூட வென்றதில்லை. 1946 ஆம் ஆண்டு,மார்ச்சு23 இல் இலூயிசு ஐதரசன் சயனைடை வைத்து ஆய்வு மேற்கொண்ட காலத்தில் பெர்க்கிலி பரிசோதனைக் கூடத்தில் இறந்து கிடந்தது கண்டறியப்பட்டது. பலர் அவரது மரணம் தற்கொலையாக இருக்கலாம் என்ற ஒரு கருத்தினை முன்வைத்தனர். இலூயிசிற்குப்பிறகு, அவரது குழந்தைகள் தங்களின் தந்தை வேதியியலிலி விட்டுச் சென்ற பணியினைத் தொடர்ந்தனர்.
# துள்ளும் பந்து

இயக்கமாக இராது.]]
**துள்ளும் பந்து** என்பது, இன்னொரு மேற்பரப்புடன் மோதித் தெறிக்கும் பந்தொன்றைக் குறிக்கும். துள்ளும் பந்தின் இயற்பியல், பந்து இன்னொரு மேற்பரப்பில் மோதுவதற்கு முன்பும், மோதும் போதும், மோதிய பின்பும் அதன் நடத்தை பற்றிக் கவனத்தில் கொள்கிறது. துள்ளும் பந்தின் பல்வேறு அம்சங்கள் உயர் நிலைப் பள்ளிகளிலும், பட்டப்படிப்புகளிலும், விசையியலுக்கு அறிமுகமாகப் பயன்படுகின்றன. எனினும் இது தொடர்பான நடத்தையின் துல்லியமான மாதிரியாக்கம் மிகவும் சிக்கலானது. விளையாட்டுப் பொறியியலில் இது தொடர்பில் ஆர்வம் காணப்படுகின்றது.  
எறியப்படும் பந்தொன்றின் இயக்கம் பொதுவாக எறிய இயக்கத்தினால் விளக்கப்படுவதுடன், அதன் கணத்தாக்கம் மீள்தன்மைக் குணகத்தினூடாக பண்பாக்கம் பெறுகிறது. எறிய இயக்கம் புவியீர்ப்பு, பின்னிழு விசை, மேக்னெஸ் விளைவு, மிதப்பு விசை ஆகியவற்றால் பாதிக்கப்படும் அதேவேளை, கணத்தாக்க விளைவு பந்தின் இயல்பு, மோதும் மேற்பரப்பின் இயல்பு, மோதும் வேகம், சுழற்சி, வெப்பநிலை அழுத்தம் போன்ற உள்ளூர் நிலைமைகளினால் பாதிப்புறுகின்றது. நியாயமான விளையாட்டை உறுதி செய்வதற்காகப் பெரும்பாலான விளையாட்டுக் கட்டுப்பாட்டு அமைப்புகள் பந்துகளின் துள்ளும் தன்மைக்கு எல்லைகளை விதிப்பதுடன், பந்தின் காற்றியக்க இயல்புகளை மோசடியாக மாற்றும் வகையில் செயற்படுவதற்குத் தடையும் விதித்துள்ளன. பந்துகளின் துள்ளும் தன்மை, பழமையான இடையமெரிக்கப் பந்துவிளையாட்டுக் காலத்தில் இருந்தே விளையாட்டுகளில் முக்கியமான அம்சமாக இருந்துவந்துள்ளது.  
}}
# தயால்

கரிம வேதியியலில், ஒரு **தயால் **(Thiol) (<span>/<span><span title="/ˈ/: primary stress follows">ˈ</span><span title="/θ/: 'th' in 'thigh'">θ</span><span title="/aɪ/: 'i' in 'tide'">aɪ</span><span title="/ɔː/: 'au' in 'fraud'">ɔː</span><span title="'l' in 'lie'">l</span></span>/</span>, <span>/<span><span title="/ˈ/: primary stress follows">ˈ</span><span title="/θ/: 'th' in 'thigh'">θ</span><span title="/aɪ/: 'i' in 'tide'">aɪ</span><span title="/ɒ/: 'o' in 'body'">ɒ</span><span title="'l' in 'lie'">l</span></span>/</span>)ஒரு கரிமகந்தக சேர்மமாகும். இச்சேர்மத்தில் கார்பனானது கந்தகஐதரைல்(R–SH) தொகுதியுடன் பிணைக்கப்பட்டுள்ளது. (R அல்கைல் அல்லது இதர கரிம பதிலியைக் குறிக்கிறது). தயால்களானவை ஆல்ககால்களின் கந்தக இணையாக உள்ளன. (அதாவது, ஐதராக்சில் தொகுதியில் உள்ள ஆக்சிசனை கந்தகம் பதிலியிடுகிறது), மேலும், தயால் என்ற வார்த்தையானது தயான் ("thion") +ஆல்ககால் ("alcohol") என்ற சொற்களின் இருபாதி ஒட்டுச்சொல்லாக அமைகிறது. தயான் என்பதன் கிரேக்க மூலச் சொல் கந்தகத்தைக் குறிக்கிறது ("sulfur").இந்த –SH வினைசெயற்தொகுதியானது தயால் தொகுதி எனவோ, சல்ஃப்ஐதரைல் தொகுதி எனவோ குறிப்பிடப்படுகிறது.  
பல தயால்கள் அழுகிய முட்டை அல்லத பூண்டின் வாசனையையொத்த கடுமையான வாசைனயைப் பெற்றுள்ளன, தயால்கள் இயற்கை வாயுவைக் (தூய்மையான இயற்கை வாயு மணமற்றது) கண்டறிவதற்காக மணமூட்டிகளாக சேர்க்கப்படுகின்றன. இயற்கை வாயுக்களி் மணமானது தயால்களின் மணமேயாகும். தயால்கள் சில வேளைகளில் *மெர்காப்டன்கள்* என அழைக்கப்படுகின்றன. **மெர்காப்டன்** என்ற சொல்லானது, 1823 ஆம் ஆண்டில் வில்லியம் கிறிஸ்டோபர் செய்ஸ் என்பவரால் *மெர்குரியம் கேப்டன்ஸ்* (மெர்குரியைப் பிடிப்பவை) என்ற பொருளில் பயன்படுத்தப்பட்டது.
# தயால்

## அமைப்பு மற்றும் பிணைப்பு

தயால்கள் மற்றும் ஆல்ககால்கள் ஒத்த பிணைப்புகளைப் பெற்றுள்ளன. கந்தகமானது, ஆக்சிசனைக் காட்டிலும் பெரிய தனிமமாக இருப்பதால், C–S பிணைப்பு நீளங்கள், 180 பிகோமீட்டர்கள் அளவில் காணப்படுகின்றன. இதனையொத்த சேர்மங்களில், C–O பிணைப்பு நீளத்தை விட 40 பிகோ மீட்டர்கள் நீளம் அதிகம் கொண்டவையாக உள்ளன. C–S–H பிணைப்புக் கோணங்கள கிட்டத்தட்ட 90° யை நெருங்குகின்றன. ஆனால், C-O-H தொகுதியின் பிணைப்புக் கோணமோ, மிகுந்த அளவில் குறுங்கோணமாகக் காணப்படுகிறது. திண்மங்கள் மற்றும் திரவங்களில், தனித்த தயால் தொகுதிகளுக்கிடையேயான ஐதரசன் பிணைப்பு வலிமை குறைந்ததாகக் காணப்படுகிறது, முக்கியமான பிணைக்கும் விசையாக, இரண்டு இணைதிறன் கொண்ட அதிகமாக முனைவுறுத்தப்பட்ட கந்தக அணுக்களுக்கிடையேயான வான் டெர் வால்ஸ் விசை செயல்படுகிறது.  
S-H பிணைப்பானது O-H பிணைப்பை விட வலிமை குறைந்ததாக உள்ளது அவற்றின் பிணைப்பு சிதைவடையும் ஆற்றல் மதிப்புகளினால் வெளிப்படுத்தப்படுகிறது. CH<sub>3</sub>S-H, சேர்மத்தில் பிணைப்பு சிதைவு ஆற்றல் 366 கிலோயூல்/மோல் ஆகவும், CH<sub>3</sub>O-H சேர்மத்தில் இதன் மதிப்பு 440 கிலோயூல்/மோல் ஆகவும் உள்ளது.  
கந்தகம் மற்றும் ஆக்சிசன் இவற்றுக்கிடையேயான மின்னெதிர்த்தன்மையில் காணப்படும் மிகச்சிறிய வேறுபாட்டின் காரணமாக, S–H பிணைப்பானது முனைவுத் தன்மை கொண்டதாக உள்ளது. மாறாக, ஐதராக்சில் தொகுதியில் காணப்படும் O-H பிணைப்புகள் மிகுந்த முனைவுத்தன்மை கொண்டவையாக உள்ளன. தொடர்புடைய ஆல்ககால்களுடன் ஒப்புநோக்கும் போது, தயால்கள் குறைவான இருமுனை திருப்புத்திறன் கொண்டவையாக உள்ளன.
# தயால்

## தயாரிப்பு

தொழிற்துறையில், மீத்தேன்தயாலானது ஐதரசன் சல்பைடு மற்றும் மெத்தனால்ஆகியவற்றுக்கிடையேயான வினையின் மூலம் தயாரிக்கப்படுகிறது.  
இந்த முறையானது மீத்தேன்தயால் தயாரிப்பதற்காக தொழில் முறை தொகுப்பு முறையாக உள்ளது:  
:CH<sub>3</sub>OH + H<sub>2</sub>S → CH<sub>3</sub>SH + H<sub>2</sub>O  
இத்தகைய வினைகள் அமில வினையூக்கிகள் முன்னிலையில் நிகழ்த்தப்படுகின்றன. தயால்கள் தயாரிப்பதற்கான மற்றுமொரு முக்கிய வழிமுறையானது, ஆல்க்கீன்களுடன் ஐதரசன் சல்பைடை சேர்க்கை வினைக்கு உட்படுத்துவதாகும். இத்தகைய வினைகள் அமில வினையூக்கிகள் முன்னிலையிலோ, புற ஊதாக் கதிர்களின் முன்னிலையிலோ நிகழ்த்தப்படுகின்றன. ஆலைடுகள் இடப்பெயர்ச்சிக்காக, தகுந்த கரிம ஆலைடுகள் மற்றும் சோடியம் ஐதரசன் சல்பைடு போன்றவை பயன்படுத்தப்படுகின்றன.  
மற்றுமொரு முறையனது, சோடியம் ஐதரோசல்பைடின் ஆல்கைலேற்றத்தைப் பயன்படுத்திக் கொள்கிறது.  
: RX + NaSH → RSH + NaX (X = Cl, Br, I)  
இந்த முறையானது குளோரோஅசிட்டிக் அமிலத்திலிருந்து தயோகிளைக்காலிக் அமிலத்தைத் தயாரிக்கப் பயன்படுகிறது.
# ஊர்மிளா பவார்

ஊர்மிளா பவார்]]
**ஊர்மிளா பவார் (Urmila Pawar)** என்பவர் தலித் சமூகத்தைச் சேர்ந்த ஒரு மராத்திய எழுத்தாளர். இவர் தன்னை பெண்ணியிலாளராக அடையாளப்படுத்திக் கொண்டுள்ளார். தர்மராஜனின் கூற்றின்படி, இவரது எழுத்துகள் பெண் மற்றும் ஒரு தலித் என்ற இரு தரப்பு துன்பங்களையும் அனுபவங்களையும் பிரதிபலிக்கின்றன.
# ஊர்மிளா பவார்

## துவக்க வாழ்க்கை மற்றும் குடும்பப் பின்னணி

1945 ஆம் ஆண்டு பம்பாய் மாகாணத்தின் (இப்போது மகாராஷ்டிரா மாநிலம்) கொங்கன் மாவட்டத்தின் ரத்னகிரி மாவட்டத்தில் அட்கோன் கிராமத்தில் ஊர்மிளா பிறந்தார். அம்பேத்கர் தலித் சமூகத்தைச் சேர்ந்தவர்களை, இந்து மதத்தைவிட்டு வெளியேறுமாறு அழைப்பு விடுத்தபோது இவரது 12 ஆவது வயதில், இவரும் இவரது குடும்பத்தினரும் பெளத்த மதத்தைத் தழுவினர்.  
ஊர்மிளா தான் பயிலும் பள்ளி மற்றும் பிற இடங்களில் சந்தித்த பாகுபாடு மற்றும் அவமானம் ஆகியவற்றின் காரணமாக அவர் தன் குழந்தை பருவத்தில் இருந்தே தனது சாதி அடையாளத்தை நன்கு அறிந்திருந்தார். அவருடைய ஆங்கில ஆசிரியர்கள் அவருடைய குறைந்த ஆங்கில அறிவுக்காக அவரை அவமானப்படுத்திய ஒரு சம்பவத்தையும் அவர் விவரித்துள்ளார். கிராமத்தில் ஊர்மிளாவின் குடும்பம் வாழ்ந்த, மகர் தலித்துகளின் குடியிருப்பானது ஊரின் மத்தியில் அமைந்திருக்கும். எனவே, ஏதேனும் பிரச்சினை ஏற்பட்டால், நான்கு புறமிருந்தும் தாக்குதல்களை எதிர்கொள்ள வேண்டிய பாதுகாப்பற்ற நிலையில் அந்த மக்கள் வாழத் தள்ளப்பட்டதைக் குறிப்பிட்டுள்ளார்.  
ஊர்மிளா மராத்தி இலக்கியத்தில் முதுகலைப் பட்டம் பெற்றார். மேலும் இவர் மகாராட்டிர அரசின் பொதுப்பணித் துறையில் பணியாளராக பணிசெய்து ஓய்வு பெற்றார்.
# ஊர்மிளா பவார்

## இலக்கியப் பணிகள்

- ஊர்மிளா பவார் மராத்திய தலித் இலக்கிய உலகில் தனிச் சிறப்பு கொண்டவராக கருதப்படுகிறார். இவரே தலித் வாழ்க்கையைச் சிறுகதை வடிவில் சொன்ன முதல் இந்திய பெண் எழுத்தாளர் என்றும் அறியப்படுகிறார்.
- ஒரு நாடகம், இரண்டு சிறுகதைத் தொகுப்புகளைக் கொண்டுவந்திருக்கும் இவரது கதைகளில் சில, *வீணா தேவ்* என்பவரால் ஆங்கிலத்தில் மொழிபெயர்க்கப்பட்டு *மதர்விட்* என்ற தலைப்பில் வெளிவந்துள்ளது.
- *ஆய்தான்* என்ற பெயரில் இவர் எழுதிய சுயசரிதையை *மாயா பண்டிட்* என்பவர் ஆங்கிலத்தில் *தி வீவ் ஆஃப் மை லைஃப்* என்று மொழிபெயர்த்துள்ளார். தமிழில் இதை *முடையும் வாழ்வு* (விடியல் பதிப்பகம்) என்று மொழிபெயர்த்திருக்கிறார் போப்பு.
- *வீ ஆல்ஸோ மேட் ஹிஸ்டரி* எனும் நூலை அம்பேத்கரியச் செயல்பாட்டாளர் மீனாட்சி மூன் உடன் இணைந்து எழுதியுள்ளார். இந்தப் புத்தகத்தில் அம்பேத்கரிய இயக்கத்தில் பங்கேற்ற பெண்களை ஆவணப்படுத்தியிருக்கிறார்.
# ஊர்மிளா பவார்

## அங்கீகாரம்

மகாராஷ்டிரா சாகித்திய பரிஷத்தின் சிறந்த சுயசரிதத்திற்காக லக்ஷ்மிபாய் திலக் விருதை ஊர்மிளாவின் சுயசரிதையான*ஆய்தான்* நூலுக்காக பெற்றார்.
# லாப்டேவ் கடல்

**லாப்டேவ் கடல்**(The <span>Laptev Sea)</span> (; ) ஆர்க்டிக் பெருங்கடலின் எல்லையோரக் கடல் ஆகும். இக்கடல் சைபீரியாவின் வடக்குக் கடற்கரைக்கும் டைமிர் தீபகற்பம். செவெர்னயா செம்ல்யா மற்றும் புதிய சைபீரியத் தீவுகள் ஆகியவற்றிற்கு இடையில் அமைந்துள்ளது. இக்கடலின் வடக்கு எல்லையானது ஆர்க்டிக் முனையிலிருந்து 79°Nமற்றும்139°Eஎன்ற ஆயத்தொலைவுகள் உள்ள புள்ளிக்கும் மற்றும் அனிசி முனை வரையில் செல்லும். காரா கடல் மேற்கிலும், கிழக்கில் கிழக்கு சைபீரியக் கடலும் காணப்படுகிறது.  
உருசிய தேடலாய்வாளர்கள்டிமிட்ரி லாப்டேவ் மற்றும் காரிடன் லாப்டேவ் ஆகியோரின் பெயரில் இந்தக் கடலானது அழைக்கப்படுகிறது; முன்னதாக, இக்கடலானது பலவிதமான பெயர்களால் அழைக்கப்பட்டது. இறுதியாக இக்கடலின் பெயர், தேடலாய்வாளர் அடால்ப் எரிக் நார்டென்ஸ்கியோட் என்பவரின் பெயரால்  நார்டென்ஸ்கியோட் கடல் என அழைக்கப்பட்டது. இந்தக் கடலானது,0° செல்சியசிற்கும் (32&nbsp;°பாரன்ஹீட்) குறைவான கடுமையான காலநிலையை ஓராண்டில் 9 மாதங்களுக்கும் மேலாகக் கொண்டுள்ளது. குறைவான உவர்ப்புத்தன்மை, குறைவான உயிரின எண்ணிக்கை, குறைவான மக்கள் தொகை மற்றும் 50 மீட்டருக்கும் குறைவான ஆழம் போன்ற பல நெருக்கடியான சூழலைக் கொண்டுள்ளது. பெரும்பாலான காலங்களில் (ஆகத்து, செப்டம்பர் மாதங்களைத் தவிர) உறைந்த நிலையிலேயே காணப்படுகிறது.  
இக்கடற்ரையில் ஆயிரக்கணக்கான ஆண்டுகளாக யுகாகிர், ஏவன்கள் மற்றும் ஏவென்குகள் போன்ற பழங்குடியினர் வசித்து வந்தனர். இந்தப் பழங்குடியின மக்கள், மீன் பிடித்தல், வேட்டையாடுதல் மற்றும் மான் வளர்ப்புஆகியவற்றில்ஈடுபட்டனர்.இந்தப்பழங்குடியினமக்கள்முதலில்யாகுட்சுகளாலும்,பின்னர்ரஷ்யர்களாலும் இடம் பெயரச் செய்யப்பட்டனர். உருசியகண்டுபிடிப்பாளர்கள் 17ஆம்நூற்றாண்டில் இப்பகுதியை கண்டறியத் தொடங்கினார்கள். அவர்கள் தெற்கிலிருந்து இக்கடலில் சங்கமிக்கும்பல பெரிய ஆறுகளான லேனா நதி, காடங்கா, அனாபார், ஓலென்யோக், ஓமோலோய்மற்றும் யானா ஆகியவற்றின் வழியாகஇக்கடற்பகுதியைஅடைந்தனர்.இக்கடலானதுபலபன்னிரண்டின்தொகுதிகளானஎண்ணிக்கையில் தீவுகளைக் கொண்டுள்ளன.  
இப்பகுதியில் முதன்மையான மனித நடவடிக்கைகள் சுரங்கத் தொழில், வடக்கு கடல்வழிப் பாதையின் வழியாக நீர்வழிப் போக்குவரத்து, மீன் பிடித்தல், வேட்டையாடுதல் போன்றவையாக உள்ளன; இத்தொழில்கள் எவையும் வணிக முக்கியத்துவம் வாய்ந்த அளவிற்கு நடைபெறுவதில்லை. இப்பகுதியின் மிகப்பெரிய மக்கள் வாழும் குடியிருப்புப் பகுதி டிக்சி துறைமுகமாகும்.
# லாப்டேவ் கடல்

## பரப்பெல்லை

சர்வதேச நீரியல் பரப்பு நிறுவனம் (International Hydrographic Organization) லாப்டேவ் கடலின் எல்லைகளைப் பின்வருமாறு வரையறுக்கிறது:  
<blockquote>
மேற்கில்: காரா கடலின் கிழக்கு எல்லை , ஆர்க்டிக் முனையிலிருந்து தென்கிழக்கு முனை வரையிலான கோம்சோமோலெட்சு தீவுகள் ; tஅந்த இடத்திலிருந்து வோரோசிலோவ் முனைக்கு, அக்டோபர் புரட்சித் தீவிலிருந்து அனூசின் முனைக்கு. பின்னர் போல்ஷிவிக் தீவில் அன்ஸ்லிச் முனைக்கு, போல்ஷிவிக் தீவிலிருந்து யெவ்கேனோவ் முனைக்கு. அங்கிருந்து முதன்மையான நிலத்தில் ப்ரோன்சிஸ்தேவ் முனைக்கு (பார்க்க உருசியன் அட்டவணை எண். 1484 (1935 ஆம் ஆண்டுக்கானது)].  
வடக்கில்: மோலோடோவ் முனையிலிருந்து, கோடெனி தீவின் வடக்கு எல்லையைச் சேர்க்கும் கோடு (76°10′N 138°50′E).  
கிழக்கில்: கோட்னி தீவின் வடக்குப் புறத்திலிருந்து - கோட்னி தீவு வழியாக மாட்வேஜ்யி முனை வரை. பின்னர் மால்யி தீவு [லிட்டில் லாகோவ்ஸ்கி தீவு] வழியாக, பெரிய லியாகோவ் தீவில் வாகுய்ன் முனைக்கு, அங்கிருந்து பிரதான நிலத்தில் சவிட்டாய் நோஸ்நொ முனைக்கு.  
</blockquote>
# கெட்டி மையம்

**கெட்டி மையம்** (**Getty Center**), ஐக்கிய அமெரிக்காவின் கலிபோர்னியா மாநிலத்தில் உள்ள லாஸ் ஏஞ்சலீஸ் நகரத்தின அருகில் அமைந்துள்ளது. கெட்டி மைய வளாகத்தில் ஜீன் பால் கெட்டி அருங்காட்சியகம் மற்றும் கெட்டி வில்லா எனும் இரண்டு அருங்காட்சியகங்கள் உள்ளது. இது ஜீன் பால் கெட்டி அறக்கட்டளையால் நிர்வகிக்கப்படுகிறது. 1.3 பில்லியன் அமெரிக்க டாலர் மதிப்பு கொண்ட இம்மையம் 16 டிசம்பர் 1997 முதல் பொதுமக்கள் பார்வைக்கு திறந்து வைக்கப்பட்டது. இம்மையம் கட்டிடக் கலை மற்றும் அழகிய தோட்டங்களால் நன்கறியப்பட்டுள்ளது.  
சிறு மலை மீது அமைந்த கெட்டி மையத்திற்கு செல்ல, மலையடிவாரத்தில் கார்கள் வைக்குமிடத்திலிருந்து ஒற்றைத் தண்டூர்தி சேவைகள் உள்ளது.  
லாஸ் ஏஞ்சலீஸ் நகரத்தின் *பிரண்ட்வுட்* பகுதியில் அமைந்த கெட்டி மையத்திலுள்ள ஜீன் பால் கெட்டி அருங்காட்சியகம் மற்றும் கெட்டி வில்லாவை பார்வையிட ஆண்டிற்கு 1.8 மில்லியன் பார்வையாளர்கள் வருகை தருகின்றனர்.  
கெட்டி மையத்தின் ஜீன் கெட்டி அருங்காட்சியகத்தில் இருபதாம் நூற்றாண்டிற்கு முந்தைய ஐரோப்பிய மற்றும் உலகின் பல பகுதிகளிலிருந்து கிடைத்த ஓவியங்கள், கல் சிற்பங்கள், உலோகச் சிற்பங்கள், அழகிய கலைப் பொருட்கள் மற்றும் 1830க்கு முந்தைய புகைப்படங்கள் காட்சிக்கு வைக்கப்பட்டுள்ளது.. மேலும் கெட்டி மையத்தின் வெளிபுறங்களில் பழங்கால சிற்பஙகளாலும், சிலைகளாலும் அழகூட்டப்பட்டுள்ளது.  
மேலும் கெட்டி வளாகத்தில், கலைப்பொருட்களை ஆய்வு செய்யும் நிறுவனம் மற்றும் பாதுகாக்கும் நிறுவனம் (Getty Conservation Institute), கெட்டி அறக்கட்டளை போன்ற நிறுவனங்கள் இயங்குகிறது. கெட்டி மையம், நிலநடுக்கங்களை தாங்கும் வகையில் வட்ட வடிவில் வடிவமைத்துக் கடடப்பட்டுள்ளது.
# கெட்டி மையம்

## அமைவிடம் மற்றும் வரலாறு

துவக்கத்தில் கெட்டி மையம், லாஸ் ஏஞ்சலீஸ் நகரத்தின் அருகே *பசிபிக் பலிசாடிஸ்* பகுதியில் 1954ல் நிறுவப்பட்டது. பின்னர் கெட்டி மையத்தில் ஜீன் பால் கெட்டி அருங்காட்சியகப் பிரிவு நிறுவப்பட்டது.  
1970ல் இத்தாலி நாட்டு கட்டிடக் கலையில் அமைந்த ஒரு வில்லா போன்ற கட்டிடத்தை கெட்டி மையத்தில் ஜீன் பால் கெட்டி கட்டினார். 1974ல் கெட்டி, தான் சேகரித்த தொல்பொட்களை கெட்டி மையத்தின் வில்லாவில் மக்களின் காட்சிக்கு வைத்தார்.  
1976ல் ஜீன் பால் கெட்டியின் இறப்பிற்குப் பின்னர், 1976ல் அவரது அனைத்துச் சொத்துக்கள், அவர் நிறுவிய அருங்காட்சியகங்களை பராமரிப்பதற்காக, கெட்டி அறக்கட்டளையில் சேர்க்கப்பட்டது.  
கெட்டி மையத்தின் வரிவாக்கத்திற்காக, லாஸ் ஏஞ்சலீஸ் நகரத்திற்கு அருகே உள்ள 110 ஏக்கர் பரப்பு கொண்ட சாண்டா மோனிகா மலையின் 24 ஏக்கர் நிலத்தை வாங்கினார்கள். இதைச் சுற்றியுள்ள 600 ஏக்கர் நிலப்பரப்பை இயற்கையான பகுதியாக கலிபோர்னியா மாநில அரசு 1983ல் அறிவித்தது.  
கடல் மட்டத்திலிருட்ந்து 900 அடி உயரத்தில் உள்ள கெட்டி மையத்தின் கிழக்கில் பசிபிக் பெருங்கடல் உள்ளது. கெட்டி மையத்தில் கட்டிடங்களை நிறுவ 449 மில்லியன் அமெரிக்க டாலர்களும்; நிலத்தை வாங்கவும், மேம்படுத்தவும் 115 மில்லியன் டாலர்களும்; உள் அலங்காரப் பணிகளுக்காக 30 மில்லியன் டாலர்களும்; காப்புறுதி கட்டணம், பொறியாளர்கள், கட்டிடக் கலைஞர்களின் ஊதியம், பாதுகாப்பு வசதிகளுக்காக 139 மில்லியன் டாலர்களும் செலவழிக்கப்பட்டுள்ளது.  
சூன் 2013 நிலவரப்படி கெட்டி மையத்தின் சொத்துக்களின் மதிப்பு 3.853 பில்லியன் அமெரிக்க டாலர்களாக மதிப்பிடப்பட்டுள்ளது. (இதில் கலைப் பொருட்களின் மதிப்பு சேர்க்கப்படவில்லை)
# கெட்டி மையம்

## ஜீன் பால் கெட்டி அருங்காட்சியகம்

ஜீன் பால் கெட்டி அருங்காட்சியகத்தில் பண்டைய கிரேக்கம், பண்டைய ரோம்
மற்றும் பண்டைய எரித்திரியாவின், மத்திய காலம் முதல் தற்காலம் வரையிலான நெய்யோவியங்கள் காட்சிக்கு வைக்கப்பட்டுள்ளது.
# கெட்டி மையம்

## கெட்டி வில்லா

வின் நுழைவுவாயில்]]  
கெட்டி வில்லாவின் கட்டிட அமைப்பு, ஹெர்குலியத்தில் அமைந்துள்ள பாபிரி வில்லாவின் துாண்டுதலினால் அமைக்கப்பட்டதாகும். கெட்டி வில்லா அருங்காட்சியகத்தில் பண்டைய கிரேக்கம், உரோகப் பேரரசுகளிலிருந்து கிடைத்த சிற்பங்கள், சிலைகள், கட்டிடத் தூண்கள், மட்பாண்ட பொருட்கள் போன்ற அரிய தொல்லியல் பொருட்கள் காட்சிக்கு வைக்கப்பட்டுள்ளது. கெட்டி வில்லாவில் 44,000 கிரேக்க, ரோமானிய, மற்றும் யூட்ருசன் பழங்காலச் சின்னங்களைக் கொண்டுள்ளது. அவை கி.மு 6500 முதல் கி.பி 400 ஆம் ஆண்டு வரையிலான காலப்பழமை கொண்டவை. தொல்பொருள் சார் மற்றும் இன வரலாறு பாதுகாப்பு தொடர்பான கெட்டி தலைமையாளர் திட்ட அலுவலகம் இவ்வளாகத்தினுள் அமைந்துள்ளது.
# கெட்டி மையம்

## கெட்டி ஆய்வு மையம்

கெட்டி மையத்தின் ஒரு பிரிவான கெட்டி ஆய்வு நிறுவனம், காட்சி கலைகளை மேம்படுத்துவதற்கும், அறிவை மேம்படுத்துவதற்கும் அர்ப்பணிக்கப்பட்டதாகும். மேலும் கெட்டி ஆய்வு நிறுவனம் ஆய்வு மாணவர்களுக்கான பெரிய நூலகம் கொண்டுள்ளது. இந்நூலகத்தில் ஒன்பது இலட்சம் நூல்கள், பருவ இதழ்கள், இரண்டு மில்லியன் கலை மற்றும் கட்டிடக் கலை தொடர்பான புகைப்படங்கள் கொண்டுள்ளது. GRI's other activities include exhibitions, publications, and a residential scholars program.
# கெட்டி மையம்

## இதனையும் காண்க

- ஜீன் பால் கெட்டி அருங்காட்சியகம்
- கெட்டி வில்லா
# கிளின்டாமைசின்

**கிளின்டாமைசின்** (Clindamycin) என்னும் எதிருயிரி காது, தொண்டை, எலும்பு அல்லது மூட்டுகளில் ஏற்படும் தொற்றுகள், இடுப்பு அழற்சி நோய், நுரையீரல் அழற்சி, இதய உள்ளுறை அழற்சி ஆகிய பாக்டீரிய தொற்றுகளுக்கு எதிராகப் பயன்படுத்தப்படுகிறது. சில நேரங்களில் மெத்திசிலின்-எதிர்ப்பு இஸ்டெபிலோகாக்கசு ஆரியசு (MRSA) பாக்டீரியா தொற்றுக்கு எதிராகப் பயன்படுத்தப்படுகிறது. மேலும், முகப்பரு, மலேரியாவிற்கு குயினைன் மருந்துடனும் உபயோகப்படுத்தப்படுகிறது. வாய்வழி மற்றும் சிரைவழியாக உபயோகிப்பதற்கோ, தோல் அல்லது யோனியில் தடவுவதற்காக மேற்பூச்சு குழைவாகவோக் கிடைக்கிறது. இக்காரணத்தினால் கிளின்டாமைசினுக்குப் பதிலாக பிற எதிருயிரிகள் பரிந்துரைக்கப்படுகின்றன. இது உலக சுகாதார அமைப்பு பட்டியலில் உள்ள, சுகாதாரத்திற்கு தேவையான, மிகவும் பயனுள்ள மற்றும் பாதுகாப்பான அத்தியாவசிய மருந்துகளில் ஒன்றாக உள்ளது. கிளின்டாமைசின் பெரியளவில் வர்க்க மருந்துகளாகத் தயாரிக்கப்படுவதால் இதன் விலை குறைவாகவே உள்ளது.
# கிளின்டாமைசின்

## மருத்துவப் பயன்கள்

கிளின்டாமைசின் சிகிச்சை காற்றின்றி வாழும் தொற்றுகளான பல் தொற்றுகள், சுவாச பாதை, தோல் மற்றும் மென்மையான திசு தொற்றுகள், மற்றும் வயிற்றறை உறையழற்சிக்கு (peritonitis) எதிராக முக்கியமாகப் பயன்படுத்தப்படுகிறது. உயிர்வளியின்றியமையா பாக்டீரிய நோய் சிகிச்சைகளில் பெனிசிலின் மருந்து பயன்படுத்தும்போது மிகையுணர்வூக்கம் ஏற்படுபவர்களில் கிளின்டாமைசின் மாற்றாகப் பயன்படுத்தப்படுகிறது. எலும்பு அல்லது மூட்டுகளில் முக்கியமாக இஸ்டெபிலோகாக்கசு ஆரியசு (MRSA) பாக்டீரியாவினால் ஏற்படும் தொற்றுகளுக்கு சிகிச்சையளிக்கப் பயன்படுகிறது. மிதமான முகப்பரு சிகிச்சைக்கு கிளின்டாமைசின் பாஸ்பேட்டு மேற்பூச்சு பயன்படுத்தப்படுகிறது.
# கிளின்டாமைசின்

## முகப்பரு

முகப்பருவிற்கு கிளின்டாமைசின், பென்சோயில் பெராக்சைடு ஆகிய மருந்துகளைத் தனித்தனியாகப் பயன்படுத்துவதைவிட இவை இணைந்த சிகிச்சை மிகவும் பயனுள்ளதாக உள்ளது. அதே நேரத்தில் கிளின்டாமைசின், அடப்பாலின் ஆகிய மருந்துகளைத் தனித்தனியாகப் பயன்படுத்துவதைவிட இவை இணைந்த சிகிச்சை மிகவும் பயனுள்ளதாக இருந்தாலும் பாதகமான விளைவுகள் அடிக்கடி ஏற்படுகின்றன.
# கிளின்டாமைசின்

## பக்க விளைவுகள்

ஒரு சதவீத மக்கள் வயிற்றுப்போக்கு, பெருங்குடல் அழற்சி, குமட்டல், வாந்தி, வயிற்று வலி அல்லது பிடிப்பு போன்ற கிளின்டாமைசின் மருந்தின் பக்க விளைவுகளால் பாதிக்கப்படுகிறார்கள். அதிக அளவுகளில் சிரை மற்றும் வாய் வழியாகப் பயன்படுத்தப்படும்போது ஒருவிதமான உலோகச் சுவையை உண்டாக்குகிறது. பத்து சதவீத மக்கள் கிளின்டாமைசினை மேற்பூச்சாக பயன்படுத்தும்போது தோல் வறட்சி, எரிச்சல், அரிப்பு, தோல் உரிதல், செந்தடிப்பு (erythema) போன்ற பக்க விளைவுகளால் பாதிக்கப்படுகிறார்கள். கூடுதல் பக்க விளைவாக தீண்டற் சருமவழல் ஏற்படுகிறது. யோனியில் கிளின்டோமைசின் தடவுவதனால் பத்து சதவீத மக்களில் பூஞ்சை தொற்றுகளும் பக்கவிளைவுகளாக ஏற்படுகின்றன.  
அரிதாக 0.1 சதவீதத்திற்கும் குறைவான நோயாளிகள் கிளின்டாமைசின் சிகிச்சையினால் காப்புப்பிறழ்வு, இரத்த புன்கலவை (blood dyscrasias), மூட்டழற்சி, மஞ்சள் காமாலை, ஈரல் நொதிகள் அதிகளவு அதிகரித்தல், சிறுநீரக செயலிழப்பு, இதயத்தம்பம் மற்றும் ஈரலுக்கு மருந்துகளால் தூண்டப்படும் நச்சுத்தன்மை ஆகிய பாதகமான விளைவுகளைச் சந்திக்கிறார்கள். நாய்கள் மற்றும் பூனைகளில் தோல் நோய்த்தொற்றுகளுக்கும், டாக்சாப்பிளாசுமம் என்னும் ஒட்டுண்ணி நோய்க்கும் சிகிச்சையளிக்கப் பயன்படுத்தப்படுகிறது.
# பௌத்த வரலாறு

இந்தியாவின் கிழக்குப் பகுதியில் உதித்தபுத்தநெறியின் வரலாறானது, கி.மு 5ஆம் நூற்றாண்டில் ஆரம்பமாகின்றது. பண்டையமகதநாட்டில் (இப்போது பீகார், இந்தியா), புத்தரின் போதனைகளை அடிப்படையாகக் கொண்டு பௌத்தம் உதித்தது. வரலாற்றுக்காலத்தில், பௌத்தம் ஆசியக்கண்டத்தின் பெரும்பாலான பகுதிகளில் அரசமதமாக நிலவி இருக்கின்றது. மத்திய, கிழக்கு, தென்கிழக்கு ஆசியா முழுவதும் இன்றும்தேரவாத, மகாயான மற்றும் வச்சிரயான பௌத்த மரபுகளைக் காணமுடியும்.
# பௌத்த வரலாறு

## புத்தரின் காலம்

இருந்தன.]]
சித்தார்த்த கௌதமரே பௌத்தத்தைத் தோற்றுவித்தவர். இவர் இன்றைய நேபாளத்திலுள்ள கோசல அரசின்சாக்கியக் (பாலி: சாக்க) குடியரசில் தோன்றினார்.மிகப்பழைய நூல்களில் புத்தரின் வாழ்க்கை பற்றிய எவ்வித தகவல்களும் கிடைக்கவில்லை எனினும், பொ.மு 200ஆம் ஆண்டுக்குப் பிந்தைய நூல்களில் பல்வேறு மீமாந்தச் சித்தரிப்புகளுடன் புத்தரின் வாழ்க்கை பற்றிய தொன்மங்கள் கிடைக்க ஆரம்பிக்கின்றன.  
புத்தர் தன் வாழ்வின் நாற்பத்தைந்து ஆண்டுகளை, மத்திய இந்தியாவின்கங்கை சமவெளி , பகுதியிலேயே கழித்திருக்கிறார். பல்வேறு குலத்தைச் சேர்ந்தோர் அவரது போதனைகளால் ஈர்க்கப்பட்டு அவரது சீடர்கள் ஆனார்கள்.தன் போதனைகளை உள்ளூர் மொழிகளில் அல்லது வட்டார வழக்குகளிலேயே கற்பிக்கவேண்டும் என்று புத்தர்வலியுறுத்தினார். சிராவஸ்தி, ராஜகிரகம் மற்றும் வைசாலி நகர்களின் அருகே போதனைகளைத் தொடர்ந்த புத்தர், 80 வயதில் மரிக்கும் போது, ஆயிரக்கணக்கான பின்பற்றுநர்கள் அவருக்கு இருந்தார்கள்.  
புத்தரின் மறைவை அடுத்த 400 ஆண்டுகளில்: பல்வேறு உட்பிரிவுகள் பௌத்தத்தில் தோன்றலாயின. அவற்றுள் நிகாய பௌத்தங்கள் குறிப்பிடத்தக்கவை. இன்றுதேராவத எனும் நிகாய பௌத்தம் மாத்திரமே எஞ்சியுள்ளது. அடுத்து வந்த காலங்களில்,மகாயான மற்றும் வஜ்ரயான, பிரிவுகள் உருவாகின.புத்தரைப் பின்பற்றுபவர்கள், ஆரம்பத்தில் தம்மை சாக்கியன், சாக்கியபிக்கு என்ற பெயர்களில் அழைத்துக்கொண்டனர்.பிற்காலத்தில் பௌத்தர் என்ற பெயரால் அவர்கள் அழைக்கப்பட்டனர்.